Document ID: 32001R0602

32001R0602
L 089/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 602/2001 НА КОМИСИЯТА
от 28 март 2001 година
за изменение на Регламент (ЕО) № 1501/95 по отношение на условията за изплащането възстановяване при износ на продукти с кодове по КН 1001 90, 1101, 1102 и ex 2302
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1666/2000 (2), и по-специално член 13 от него,
като има предвид, че:
(1)
Член 3 от Регламент (ЕО) № 800/1999 от 15 април 1999 г. относно определянето на общите подробни правила за прилагане на системата за възстановявания на при износ на селскостопански продукти (3), последно изменен с Регламент (ЕО) № 90/2001 (4), предвижда, че когато диференцираното възстановяване се прилага за конкретна трета страна, правото на възстановяване се придобива след извършване на внос в тази трета страна. Членове 14, 15 и 16 от упоменатия регламент определят условията за изплащане на възстановяването, когато се прилага диференцирано възстановяване, и по-специално документите, които следва да се представят, за да се докаже пристигането на продукта на местоназначението.
(2)
Когато се прилага диференцираното възстановяване, член 18, параграфи 1 и 2 от Регламент (ЕО) № 800/1999 предвиждат част от възстановяването, изчислена по най-ниския размер за възстановяване, да се изплати при представяне от страна на износителя на доказателство, че продуктът е напуснал митническата територия на Общността.
(3)
Регламент (ЕО) № 2851/2000 (5) установява някои отстъпки под формата на тарифни квоти на Общността за някои селскостопански продукти и предвижда като автономна и преходна мярка коригирането на някои отстъпки относно селското стопанство, предвидени в Европейското споразумение с Република Полша. Една такава отстъпка е премахването на възстановяването за мека пшеница, брашно и трици, изнасяни за Полша.
(4)
Член 7а от Регламент (ЕО) № 1162/95 на Комисията от 23 май 1995 г. относно определянето на специални подробни правила за прилагане на системата за вносни и износни лицензии за зърнени култури и ориз (6), последно изменен с Регламент (ЕО) № 409/2001 (7), предвижда операторите да представят пред компетентните органи при вноса на някои продукти с кодове по КН 1001 90, 1101, 1102 и ex 2302 в Полша заверени копия на износната лицензия и съответната декларация за износ. Износната лицензия включва конкретна информация, гаранитираща, че не е изплатено възстановяване при износ за въпросните продукти. Полските власти се задължиха да проверят спазването на член 7а от Регламент (ЕО) № 1162/95.
(5)
Следователно трябва да се вземат предвид специалните мерки, влизащи в сила на 1 март 2001 г., при прилагане на гореспоменатите разпоредби на Регламент (ЕО) № 800/1999, така че да не се товарят с ненужни разходи износителите, търгуващи с трети страни. В този смисъл при определяне на най-ниския размер на възстановяване не трябва да се взема предвид фактът, че не е определено възстановяване за въпросното местоназначение.
(6)
Регламент (ЕО) № 1501/95 на Комисията (8), последно изменен с Регламент (ЕО) № 2513/98 (9), установява някои подробни правила за прилагане на Регламент (ЕИО) № 1766/02 относно възстановяванията при износ на зърнени култури и мерките, които е необходимо да се предприемат в случай на затруднения във функционирането на пазара за зърнени култури и следователно трябва да се измени, за да включи дерогациите, изисквани съгласно Регламент (ЕО) № 800/1999.
(7)
Настоящият регламент следва незабавно да влезе в сила;
(8)
Мерките, предвидени в настоящия регламент са в съответствие със становището Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Следният член 13а се добавя към Регламент (ЕО) № 1501/95:
„Член 13а
1. Когато диференцирането на възстановяването е резултат единствено от това, че не е определено възстановяване за Полша, и независимо от член 16 от Регламент (ЕО) № 800/1999, доказателството, че митническите формалности за внос са приключили, не се изисква, за да се изплати възстановяването за продукти с кодове по КН 1001 90, 1101, 1102 и ex 2302.
2. Фактът, че не е определено възстановяване при износ на продукти с кодове по КН 1001 90, 1101, 1102 и ex 2302 за Полша, не се взема предвид при определяне на най-ниския размер на възстановяване по смисъла на член 18, параграф 2 от Регламент (ЕО) № 800/1999.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага за декларации за износ, приети от 1 март 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 март 2001 година.

Labels: 3
18
17